**قصيدة ليوم العلم الاماراتي**

ننشِدَه كِلْ وقت يا دار وْنِعيد  
عاد عيدِك بالفَرَحْ والعزّ عاد

وْرايِتِك مِ الأرْض للنَّجْم البعيد  
مِن بواديك الذّهَب وفـْ كلّ واد

يرْتِفع باسْمِك صَدَى صوت النّشيد  
انتي روح الأرْض واحْساس الجماد

لنّ حِضنك ضمّ (زايد) والشّهيد  
(زايد) اللّي بِالوفا والحبّ جاد

لي حُروف اسمه سَرَت وسْط الوِريد  
(زايد) اللّي مَا يْتِكَرّر أو يعاد

مِنْجِب الأحرار فِرْسان الوِعيد  
باتّحادِك وَحَّد السّبْع الأياد

وانتشَتْ بِهْ دولة المَجْد التّليد  
سَبْع.. لكن في موازين الجهاد

يرْجِحَن بالنَّصْر لا افتلّ الحِديد  
ما يمُوت اللّي مُوَاريثه جِياد

خاطِفين المجْد بالعَزْم الأكيد  
من (خليفه) حامي أرْكان البلاد

للشّيوخ اخْوانه السَّدّ العِنيد  
أبشِري يا دارِ واحْنا لك عَتاد

وْرايِتِك وشْيوخِنا الرّمز الوَحيد  
لك جُنود نْسير مِن يوم المِهاد

نَضربِ العادين.. وِنبيدِ المِكيـد  
من وِقَف مَكتوف لا اشْتدّ  
الزّناد لا يِبادلنا التَّهاني يومِ عيد